L 179/114
LV
Eiropas Savienības Oficiālais Vēstnesis
14.7.2023.
POLITIKAS UN DROŠĪBAS KOMITEJAS LĒMUMS (KĀDP) 2023/1457 (2023. gada 13. jūlijs), ar ko ieceļ ES spēku komandieri Eiropas Savienības militārajai operācijai ar mērķi veicināt jūras drošību Indijas okeāna rietumdaļā un Sarkanajā jūrā (EUNAVFOR ATALANTA) un atceļ Lēmumu (KĀDP) 2023/311 (EUNAVFOR ATALANTA/2/2023)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 38. pantu, ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi veicināt jūras drošību Indijas okeāna rietumdaļā un Sarkanajā jūrā (EUNAVFOR ATALANTA) (1) un jo īpaši tās 6. panta 1. punktu, tā kā: (1)
Ievērojot Vienotās rīcības 2008/851/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt attiecīgus lēmumus par ES spēku komandiera iecelšanu Eiropas Savienības militārajai operācijai ar mērķi veicināt jūras drošību Indijas okeāna rietumdaļā un Sarkanajā jūrā (EUNAVFOR ATALANTA) (“ES spēku komandieris”).
(2)
PDK 2023. gada 7. februārī pieņēma Lēmumu (KĀDP) 2023/311 (2), ar ko par ES spēku komandieri iecēla kontradmirāli Juan María IBAÑEZ MARTÍN.
(3)
Itālijas militārās iestādes 2023. gada 23. maijā ierosināja par ES spēku komandieri no 2023. gada 17. jūlija iecelt kontradmirāli Fabrizio RUTTERI, nomainot kontradmirāli Juan María IBAÑEZ MARTÍN.
(4)
EUNAVFOR ATALANTA ES operācijas komandieris 2023. gada 2. jūnijā atbalstīja minēto ierosināto iecelšanu.
(5)
ES Militārā komiteja 2023. gada 9. jūnijā atbalstīja Itālijas militāro iestāžu ieteikumu.
(6)
Būtu jāpieņem lēmums par kontradmirāļa Fabrizio RUTTERI iecelšanu.
(7)
Tādēļ Lēmums (KĀDP) 2023/311 būtu jāatceļ,
IR PIEŅĒMUSI ŠO LĒMUMU.
1. pants Ar šo kontradmirālis Fabrizio RUTTERI no 2023. gada 17. jūlija tiek iecelts par ES spēku komandieri Eiropas Savienības militārajai operācijai ar mērķi veicināt jūras drošību Indijas okeāna rietumdaļā un Sarkanajā jūrā (EUNAVFOR ATALANTA).
2. pants Lēmums (KĀDP) 2023/311 ar šo tiek atcelts.
(1) OV L 301, 12.11.2008., 33. lpp. (2) Politikas un drošības komitejas Lēmums (KĀDP) 2023/311 (2023. gada 7. februāris), ar ko ieceļ ES spēku komandieri Eiropas Savienības militārajai operācijai ar mērķi palīdzēt nodrošināt jūras drošību Indijas okeāna rietumdaļā un Sarkanajā jūrā (EUNAVFOR ATALANTA) un atceļ Lēmumu (KĀDP) 2022/2205 (EUNAVFOR ATALANTA/1/2023) (OV L 40, 10.2.2023., 24. lpp.).